CELEX: C2005/271/25
Language: da
Date: 2005-10-29 00:00:00
Title: Sag C-298/05: Anmodning om præjudiciel afgørelse forelagt ved kendelse afsagt den 5. juli 2005 af Finanzgericht Münster i sagen Columbus Container Services B.V.B.A. & Co. mod Finanzamt Bielefeld-Innenstadt

29.10.2005   
            
            
               DA
            
            
               Den Europæiske Unions Tidende
            
            
               C 271/14
            
         Anmodning om præjudiciel afgørelse forelagt ved kendelse afsagt den 5. juli 2005 af Finanzgericht Münster i sagen Columbus Container Services B.V.B.A. & Co. mod Finanzamt Bielefeld-Innenstadt
   (Sag C-298/05)
   (2005/C 271/25)
   Processprog: tysk
   Ved kendelse afsagt den 5. juli 2005, indgået til Domstolens Justitskontor den 26. juli 2005, har Finanzgericht Münster i sagen Columbus Container Services B.V.B.A. & Co. mod Finanzamt Bielefeld-Innenstadt forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er det i strid med EF-traktatens artikel 52 (efter ændring nu artikel 43 EF) og EF-traktatens artikel 73 B, 73 C og 73 D (nu artikel 56 EF, 57 EF og 58 EF), når det af reglerne i § 20, stk. 2 og 3, i Außensteuergesetz (herefter »AStG«), som affattet ved Missbrauchsbekämpfungs- und Steuerbereinigungsgesetz af 21. december 1993 (BGBl 1993 I, s. 2310), følger, at indtægter, som har karakter af investeringskapital i et udenlandsk driftssted, der er etableret af et skattesubjekt, som er fuldt national skattepligtig — hvilke indtægter ville være skattepligtige som passive indtægter, såfremt driftsstedet havde været et udenlandsk selskab — i strid med dobbeltbeskatningsoverenskomsten mellem Forbundsrepublikken Tyskland og Kongeriget Belgien af 11. april 1967 ikke er fritaget fra dobbeltbeskatning ved fritagelse for national beskatning, men ved modregning af den udenlandske udbytteskat?